GULF บวก 1% ทำ “ออลไทม์ไฮ” รับข่าวดัชนีฟุตซี่เพิ่มน้ำหนักสู่ Large Cap มีผล 15 มี.ค.นี้
GULF บวก 1% ทำ "ออลไทม์ไฮ" รับข่าวดัชนีฟุตซี่เพิ่มน้ำหนักสู่ Large Cap มีผล 15 มี.ค.นี้ โดยปิดตลาดวันนี้ที่ระดับ 89.75 บาท บวก 1 บาท หรือ 1.13% สูงสุดที่ระดับ 90.50 บาท ต่ำสุดที่ระดับ 88.50 บาท ด้วยมูลค่าการซื้อขาย 674.74 ล้านบาท
21 ก.พ. 2562

ผู้สื่อข่าวรายงานว่า ราคาหุ้น บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ปิดตลาดวันนี้ที่ระดับ 89.75 บาท บวก 1 บาท หรือ 1.13% สูงสุดที่ระดับ 90.50 บาท ต่ำสุดที่ระดับ 88.50 บาท ด้วยมูลค่าการซื้อขาย 674.74 ล้านบาท

ทั้งนี้ ราคาหุ้น GULF ปรับตัวขึ้นวันนี้ทำจุดสูงสุดใหม่ตั้งแต่เข้าซื้อขายในตลาดหลักทรัพย์แห่งประเทศไทย เมื่อวันที่ 6 ธ.ค. 60 ในราคา 45 บาท
อนึ่งเมื่อวันที่ 19 ก.พ.62 นายกรภัทร วรเชษฐ์ ผู้อำนวยการฝ่ายวิจัยและบริหารการลงทุน บริษัทหลักทรัพย์ โนมูระ พัฒนสิน เปิดเผยว่า FTSE หรือดัชนีฟุตซี่ ประกาศรายชื่อหุ้นเข้าคำนวณใหม่ เมื่อวันที่ 15 ก.พ. และจะมีผลในวันที่ 15 มี.ค.นี้ โดยพบว่า FTSE เพิ่มน้ำหนักหุ้นไทย ใน FTSE ALL WORD ASIA-PACIFIC จาก 1.83% สู่ระดับ 1.87% คาดว่าจะมีเม็ดเงินเข้าไทยประมาณ 165 ล้านเหรียญสหรัฐ หรือประมาณ 5.1 พันล้านบาท
สำหรับ FTSE SET Large Cap Index เพิ่มหุ้นไทย HMPRO, GULF, EA, MINT, MAKRO, BEM, DIF เข้าคำนวณดัชนี แต่ไม่มีหุ้นถูกถอดออกรอบนี้
ด้าน FTSE SET Mid Cap Index เพิ่มหุ้น MTC, GPSC และไม่มีถอดออก แต่อัพเกรด HMPRO, GULF, EA, MINT, BEM ไปอยู่ FTSE SET Large Cap Index